
A Képviselő-testület 2014. évi munkatervének módosítására

Martfű Város Önkormányzata Képviselő-testületének 

2014. február 5-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság,



Egészségügyi, Foglalkoztatási és Szociális Bizottság,



Oktatási, Művelődési, Sport, Civil és Egyházi Kapcsolatok Bizottsága.

Döntéshozatal: egyszerű többség 

Tárgyalási mód: nyilvános ülés

Tisztelt képviselő-testület!

A Képviselő-testület a 2014. évi munkatervében február hónapban tervezte megtárgyalni a város közbiztonságának helyzetéről, a Városi Polgárőrség tevékenységéről szóló tájékoztatót. 

A JNSZ Megyei Rendőrfőkapitány írásban és szóban is jelezte, hogy az átalakult statisztikai adatgyűjtési rendszer miatt a tájékoztató elkészítéséhez szükséges adatok áprilisban állnak majd rendelkezésre, ezért e napirendet, valamint az Önkormányzat 2013. évi pénzügyi tervének végrehajtásáról, a belső ellenőrzési tevékenységről szóló beszámolót a képviselő-testület áprilisi ülésén javasolom megtárgyalni.
2014. február hónapra tervezett napirendet, mely a Martfű Város Fejlesztési Tervére (2014-2020) vonatkozó javaslat, valamint az eredetileg áprilisi ülésre tervezett, Martfű Városmarketing koncepciójára vonatkozó javaslatot  - tekintettel a hosszabb elkészítésre – javasolom májusban megtárgyalni.

A Képviselő-testület a 2014. évi munkatervében március hónapban tervezett közmeghallgatást, melynek napirendjei Martfű Város Fejlesztési Tervéről (2014-2020.) szóló tájékoztató, és a Martfű Város Önkormányzata 2014. évi pénzügyi tervéről szóló tájékoztató.

Tekintettel arra, hogy Martfű Város Fejlesztési Tervéről szóló tájékoztató átkerül a májusi ülésre, így ezzel kapcsolatban közmeghallgatást is májusban szükséges megtartani. 
A Martfű Város Önkormányzata 2014. évi pénzügyi tervét két fordulóban tervezzük megtárgyalni, így a két forduló között, februárban célszerű közmeghallgatást tartani.
Kérem a Tisztelt Képviselő-testületet, hogy a munkaterv módosítását a fentiek szerint szíveskedjen jóváhagyni.

Határozati javaslat:

Martfű Város Önkormányzata Képviselő-testülete

……/2014.(…….) Ö. határozat

A képviselő-testület 2014. évi munkatervének módosítására
Martfű Város Önkormányzatának Képviselő-testülete megtárgyalta a 2014. évi munkatervének módosításáról szóló előterjesztést, melyet az alábbiak szerint jóváhagyólag elfogad:

A Képviselő-testület április hónapban tartandó 3. ülés 3.3. napirendjeként a város közbiztonságának helyzetéről, a Városi Polgárőrség tevékenységéről szóló tájékoztatót, valamint 3.4. napirendi pontként a 2013. évi pénzügyi terv  végrehajtásáról, belső ellenőrzési tevékenységről szóló beszámolót, illetve május hónapban tartandó 4. ülés 4.1. napirendjeként a Martfű Város Fejlesztési Tervére (2014-2020.) vonatkozó javaslatot, és 4.2. napirendjeként Martfű Városmarketing koncepciójára vonatkozó javaslatot tárgyalja meg. 
A munkatervben március hónapra tervezett közmeghallgatás napirendjeit külön- külön tárgyalja meg, a Martfű Város Fejlesztési Tervéről szóló tájékoztatót május hónapban tartandó közmeghallgatáson, a Martfű Város Önkormányzata 2014. évi pénzügyi tervéről szóló tájékoztatót pedig február hónapban tartandó közmeghallgatáson. 

A módosításnak megfelelő munkatervet el kell készíteni és az érintetteknek meg kell küldeni.

Felelős: jegyző

Erről értesülnek:

1. JNSZ Megyei Kormányhivatal Szolnok

2. Valamennyi Képviselő Helyben

Martfű, 2014. január 28.

